MetalExpress

Doom metalová kapela Clouds prináša mraky nad Nitru!
2025-11-07 18:00 - 22:00 (Europe/Bratislava) | Frankie Rock Club, Mostná 42, Nitra, Slovakia, Nitra, Nitra, Slovenská republika
V piatok 7. novembra sa steny nitrianskeho Frankieho roztrasú pod návalom ťažkých tónov a masívnej atmosféry medzinárodného projektu Clouds. Kapela vedená rumunským hudobníkom Danielom Neagoeom predstaví svoj jedinečný prístup k atmosférickému doom metalu, v ktorom sa bolesť mení na umelecký zážitok. Sprevádzať ich budú tematicky Samsara z Topoľčian a Ohen, pôvodom z Trnavy. Spolu prinesú fanúšikom intenzívny a emotívny hudobný zážitok.
CLOUDS (RO/International)
Clouds pôsobia na scéne od roku 2014 a od tej doby zbierajú chvály od fanúšikov atmosférického metalu po celom svete. Pod taktovkou rumunského multiinštrumentalistu Daniela Naegoena kapela prináša melancholickú atmosféru, pocity temnoty a kataklizmatické výbuchy tvrdosti v tých správnych miestach. Jedinečnosť aranžmánov je doplnená o flautu a atmosféru podtrhujú poetické texty plné emócií. Tieto prvky sa spájajú do unikátneho balička, ktorý je nevyhnutnosťou pre každého fanúšika, ktorého srdce túži po show plnej emócií.

SAMSARA (SK)
Atmospheric doom metalová Samsara z Topoľčian sa minulý rok vrátila na scénu so svojím druhým albumom „Charon’s Lullaby“, ktorým nadviazala na svoj debut z roku 2017. Ten bol nominovaný na ocenenie Rádiohlavy v kategórii Hard & Heavy. Ponurá atmosféra, ťahavé riffy, skladby, ktorý často presiahnu 10 minút a melódie plné melanchólie, to je len časť toho, na čo sa môžete tešiť počas ich vystúpenia.

OHEN (SK)
Blackened dark metalový Ohen vydal svoj druhý album „Whispering Lies“ minulú jeseň a po roku ho predstavuje fanúšikom naživo. Kapela predstaví svoje introspektívne výpravy do zamrznutých svetov a pálivých nočných môr doprevádzané husľami, klávesmi a tromi vokálmi. Po minuloročnom koncerte u Frankieho tentokrát okrem nových skladieb, predstavia aj v novú zostavu!

Doprajte si večer silných emócií a temnej atmosféry. Vstupenky sú v predpredaji cez GoOut za 17 eur.
INFORMÁCIE O KONCERTE
📍Miesto: Frankie Rock Club, Nitra
📅Dátum: Piatok 7. 11. 2025 19:00
Event: https://www.facebook.com/events/4227815657451834/
🎟Vstupenky: https://goout.net/sk/clouds%2Bohen%2Bsamsara/sznlkcy/
Tlačová správa Burn Booking

JITSU ROCKNROLL CAMP vo WERANDE!
2025-11-07 18:00 - 22:00 | Weranda, Májová 3303/23, 851 01 Bratislava-Petržalka, Bratislava, Slovenská republika
Už tento piatok sa na Werande v Bratislave stretnú kapely z rôznych kútov Európy, aj domáca scéna. Z Fínska dorazí death grind REFUSAL, kontrovať im bude domáci death metal KRUDUS, až z Humenného príde svoj grindcore odohrať mladá kapelka s názvom HELLCHOKE a večer začne omladina BOLORIA FREIJA.
REFUSAL
deathgrind, Fínsko
https://refusal.bandcamp.com
https://www.facebook.com/refusalband
https://www.instagram.com/refusal.band
KRUDUS
deathmetal, západ
https://krudus.bandcamp.com/
https://www.facebook.com/krudusband
HELLCHOKE
jitsu grindgore, Gumenné
https://hellchoke.bandcamp.com
https://www.facebook.com/hellchoke
BOLORIA FREIJA
post black, Ba/UAdecká
https://www.instagram.com/boloria.freija.official/
Informácie o mieste a vstupnom nájdete nižšie
FB Udalosť: https://www.facebook.com/events/3168757143298308/

EX INFERNO fest v Košiciach!
2025-11-08 07:00 - 16:00 | Riders Pub Košice, Riders Pub Košice, Južná trieda 48, Košice, Košice, Slovakia (Slovak Republic)
Po jedenástich rokoch sa INFER vracia na domácu košickú pôdu s akciou s názvom Ex Inferno Fest. Pozvanie prijali brnenskí pagan black metalisti DARK SEAL. Okrem svojho pohanského čierneho kovu prinesú aj nový album, ktorý vyšiel v októbri. Ďalšou posilou je kežmarsko-prešovská blackmetalová nákaza menom Cholera. Koncert otvoria košickí black/thrashoví Sunstrike, ktorí sú napriek svojej krátkej existencii momentálne koncertne veľmi aktívni.
INFER
https://www.facebook.com/infer666

DARK SEAL
https://www.facebook.com/darkseal
https://open.spotify.com/album/5TQeEhhL4tkGJaKIwcgUP9

CHOLERA
https://www.facebook.com/CholeraBlackMetal
https://cholerablackmetal.bandcamp.com/album/peccatum-originale
SUNSTRIKE
https://www.facebook.com/sunstrike.official
sunstrike.band@gmail.com

Dátum: 08.11.2025
Začiatok akcie: 19:00
Vstup: 15 €
Miesto: Riders Pub Košice, Južná trieda 48, Košice
FB Udalosť: https://www.facebook.com/events/777165025357227/

NIGHT OF CHAOS 10 v sobotu v Krupine!
2025-11-08 18:00 - 22:30 | Royal Club Krupina, Obchodná 4, Krupina, Slovakia, Krupina, Slovenská republika
Desiate pokračovanie akcie Night Of Chaos na podporu UG scény v Krupine!!!
Vystúpia Kapely
Tortured Corpse – Gore/Death (Poľsko)
https://www.facebook.com/share/1VLDnNBsRF/

Brain Dealers – Death (Zvolen)
https://www.facebook.com/share/1E7s1EcGqW/

Reek Of Death – Death (Rakúsko)
https://www.facebook.com/share/1BiYYiTmKp/

Žriebädlo – Black (Sereď)
https://www.facebook.com/share/1BpiKVkcQJ/

Dátum: 8.11.2025
Miesto: Royal Pub, Krupina
Vstup: 8 €
Začiatok: 19:00
FB Udalosť: https://www.facebook.com/events/1080474013554189/
Text prebratý z FB udalosti

Heavy metal v Žalári už túto sobotu!
2025-11-08 18:00 - 22:30 | Žalár, Štefánikova 47, Bratislava, 831 04, Slovakia (Slovak Republic)
Heavy metal maniacs, máme tu pre vás ďalšiu chuťovku! Z Veľkej Británia k nám dovalí heavy metalová nakladačka Chrysalïd s ich najnovším albumom Breaking the Chains. O domáci support sa postará overená klasika MotorscreaM Project. Budú draci aj motorky. Dobre bude!
Chrysalïd

MotorscreaM Project

Viac informácií nájdete nižšie
FB Udalosť: https://www.facebook.com/events/700892609709085/

INGROWING - ADACTA a SANGRE DE IDIOTAS v NITRE!
2025-11-08 18:00 - 22:30 | Mariatchi Nitra, Mostná 35, Nitra, Slovakia, Nitra, Slovenská republika
Middle Age B-Day party (Luki 40 / Cyprus 39)
Dve osobnosti z našej scény sa rozhodli osláviť svoje narodeniny koncertom túto sobotu v Nitre. Na svoju oslavu si zavolali tri známe mená. Z Českých Budejovíc príde zahrať jedna z najlepších českých grindcorových kapiel vôbec – INGROWING. Kapela je na undergroundovej scéne s jednou dlhšou prestávkou už 30 rokov. Z hlavného mesta príde zahrať ADACTA, ktorí sú na scéne (pokiaľ moje oko dobre vidí) už 25 rokov! To je ďalší dôvod na poriadnu oslavu!!! Ich mix skvelej kombinácie HC, metalu ale hlavne CRUSTu nám rozkýve hlavy do jedného nadupaného rytmu! Veríme, že nám niečo zahrajú aj z tejto výbornej nahrávky, ako spomienku na nedávno zosnulého Tompu (Disfear)!SANGRE DE IDIOTAS! Na párty zahrajú Janči s Rišom (drum & bass duo, členovia Sedem Minút Strachu). Môžte sa tešiť na poriadnu nálož surového, krátkeho a rýchleho grindcoru, ktorý Vám vy*ebe Vaše ušné bubnienky z hlavy a v Mariatchi ostane len prach! 🤘
INGROWING (grindcore ,CZ)
https://www.facebook.com/Ingrowing
https://bandzone.cz/ingrowing
AD ACTA (HC crust/metal,SVK)
https://www.facebook.com/adactaband
https://adactaband.bandcamp.com/
SANGRE DE IDIOTAS (raw grind,SVK)
https://sangredeidiotas.bandcamp.com/
Viac informácií nájdete nižšie
FB Udalosť: https://www.facebook.com/events/25620298830893554/
Text použitý z FB udalosti

HYPERDONTIA a BOLORIA FREIJA v Žalári!
2025-11-10 18:00 - 22:00 | Žalár, Štefánikova 47, Bratislava, 831 04, Slovakia (Slovak Republic)
Pondelok je hneď lepší keď vieš, že Žalár príde zdemolovať death metalová nakladačka Hyperdontia!
HYPERDONTIA
https://hyperdontiaofficial.bandcamp.com/…/dormant-scourge
BOLORIA FREIJA
https://www.instagram.com/boloria.freija.official
Lístky na mieste po 15 Eur
FB Udalosť: https://www.facebook.com/events/2298650540588236/
Ďalšie informácie nájdete nižsie

DAVOVÁ PSYCHÓZA 2025 TOUR na Pink Whale dvakrát!
2025-11-12 18:00 - 21:00 | Pink Whale, Nábrežie armádneho generála Ludvíka Svobodu 1868rkm, 811 02 Staré Mesto, Bratislava, Slovakia 0911 177 172, Bratislava, Bratislava, 81102, Slovenská republika
KEĎŽE STE LÍSTKY VYKÚPILI 2 TÝŽDNE VOPRED, TAK SME SA ROZHODLI PRIDAŤ EŠTE JEDEN KONCERT V NAŠOM DOMOVSKOM MESTE.
VIDÍME SA POD PÓDIOM!
DAVOVÁ PSYCHÓZA – 2025 TOUR
Slovenská punkrocková legenda Davová Psychóza, ktorá je na scéne už 38 rokov, vyráža na jeseň 2025 po troch rokoch na klubové turné s jednoduchým názvom DAVOVÁ PSYCHÓZA – 2025 TOUR, v rámci ktorého absolvuje od 30.10. do 6.12. spolu 22 koncertov (11 x na Slovensku, 10 x v Čechách a 1 x v Rakúsku). Kapela vznikla v roku 1987 a dlhodobo hrá v zložení Jano Kassa – spev, Marcel Duchoň – gitara, Roman „Hulo“ Hulín – basgitara a Tibor „Cibi“ Adamec – bicie.
VSTUP:
19e predpredaj
20e na mieste
TIMELINE:
18:30 open door
19:30 TZB
20:30 DAVOVÁ PSYCHÓZA
FB Udalosť: https://www.facebook.com/events/1149741763936885/
DAVOVÁ PSYCHÓZA – 2025 TOUR – ŠTVRTOK 13.11.2025
Slovenská punkrocková legenda Davová Psychóza, ktorá je na scéne už 38 rokov, vyráža na jeseň 2025 po troch rokoch na klubové turné s jednoduchým názvom DAVOVÁ PSYCHÓZA – 2025 TOUR, v rámci ktorého absolvuje od 30.10. do 6.12. spolu 22 koncertov (11 x na Slovensku, 10 x v Čechách a 1 x v Rakúsku). Kapela vznikla v roku 1987 a dlhodobo hrá v zložení Jano Kassa – spev, Marcel Duchoň – gitara, Roman „Hulo“ Hulín – basgitara a Tibor „Cibi“ Adamec – bicie. Ku nim sa pridáva aj kapela Travex.

VSTUP:
19e predpredaj
20e na mieste – NEBUDÚ UŽ K DISPOZÍCII, VYPREDANÉ
TIMELINE:
18:30 open door
19:30 Travex
20:30 DAVOVÁ PSYCHÓZA
Informácie pochádzajú z FB udalostí, sledujte preto aj tieto stránky kvôli prípadným zmenám.

Hradby Samoty – Bratislava Intermezzo 2025
2025-11-14 18:30 - 2025-11-15 22:30 | A4 – priestor súčasnej kultúry, Karpatská 2 (budova YMCA), Bratislava, Slovakia, Bratislava, Slovakia (Slovak Republic)
Hradby Samoty – Bratislava Intermezzo 2025
14.-15.11.2025 – A4 – Bratislava
Klubová edícia festivalu Hradby Samoty – Bratislava Intermezzo sa po troch úspešných ročníkoch vracia 14. a 15. novembra 2025 do A4 – Priestoru pre súčasnú kultúru, aby opäť otvorila brány do sveta temnej, experimentálnej a rituálnej hudby. Štvrtý ročník nadväzuje na tradíciu festivalu, ktorý sa stal miestom stretávania fanúšikov zvuku, vizuálu a atmosféry, kde sa minulosť stretáva s futuristickými experimentmi a každé vystúpenie je samostatným umeleckým rituálom.
Line-up 2025 predstavuje silnú a rozmanitú zostavu projektov, z ktorých mnohé sa na Slovensku objavia premiérovo. Xiu Xiu (USA) sa ponorí do temných a surrealistických svetov inšpirovaných kultovým filmom Davida Lyncha Eraserhead. Ich set kombinuje modulárne syntetizátory, field recordingy a hlas do pohlcujúcej zvukovej krajiny, kde sa sníva a bdie zároveň – hudba, ktorá je poctou filmu, aj novým umeleckým dielom. Švédski Trepaneringsritualen predvedú rituálny industrial a death ambient, kde rytmy, okultné zvuky a hlboké dronové vrstvy vytvárajú hypnotickú, takmer tranzovú atmosféru. Ich vystúpenia pôsobia ako ceremónie, ktoré diváka nechávajú úplne pohlteného zvukom. Zero Kama (AT) oživuje legendárne zvuky z nástrojov vyrobených z ľudských kostí a transformuje ich cez modulárne syntetizátory do technoidných, rituálnych soundscapov – spojenie minulosti a súčasnosti, rituálu a experimentu. Ordo Rosarius Equilibrio (SWE) rozvíjajú apokalyptický pop plný kontrastov, dramatického napätia a zmyselnej provokácie, zatiaľ čo kultové drone a dark ambient projekty Troum a Inade vedú publikum do liminálnych stavov medzi snom a bdením, kde sa mieša archetyp, mýtus a okultná symbolika. Veľmi vzácne vystúpenie pripravuje African Imperial Wizard – málo koncertujúci projekt z Angoly, ktorý spája kmeňové rytmy, industriálne beaty a vojenskú energiu. Každé vystúpenie je unikátna udalosť, zvukový rituál a politická výpoveď, ktorá diváka pohltí intenzitou a autenticitou. Frett (PL), vydávajúci u legendárneho labelu Ant-Zen, kombinuje industriálne rytmy, IDM a temnú elektroniku do dramatických, pohybujúcich sa kompozícií, ktoré sú zmyselné aj energetické zároveň. Noise duo Paregorik & Violet de Valor (CZ) prepája krutú zvukovú agresiu s performanciou burlesknej tanečnice, čím vzniká vizuálne a zvukovo hypnotická rituálna skúsenosť. Program dopĺňa Blind Ruler Cursed Land (CZ) s ezoterickými, orientálne ladenými zvukovými krajinami a príbehmi o samote, smrti a duchovnej transformácii, vykonávanými tradičnými nástrojmi.
Tento ročník prináša množstvo premiérových vystúpení na Slovensku, každý koncert je jedinečnou udalosťou, ktorú nemožno zažiť nikde inde. Grafickú identitu festivalu tento rok vytvoril Marek Menke, podujatie z verejných zdrojov podporili Fond na podporu umenia, Bratislava – Staré Mesto, Poľský inštitút v Bratislave a Goetheho inštitút.
Viac informácií o programe a lístkoch nájdete na hradbysamoty.org.
Facebook event: https://www.facebook.com/events/1835031744031210
Instagram: https://www.instagram.com/hradbysamoty/
Tlačová správa Hradby Samoty

Destroy The RÉV Vol.3
2025-11-15 07:30 - 22:30 | RÉV, Pevnostný rad 142, Komárno, 94501, Slovakia (Slovak Republic)
Canvasser – https://www.facebook.com/profile.php?id=61570648281168
Din-Addict – https://www.facebook.com/profile.php?id=100068292342507
RMUT – https://www.facebook.com/rmut.stonersludge
OROS – https://www.facebook.com/profile.php?id=61551872427132
Inprobus – https://www.facebook.com/inprobusSVK
Ku každému zakúpenému lístku malý darček.
★ Canvasser ★
/Occult-Death-Black-Doom/
Kapela založená pred 33 rokmi je opäť aktívna a poctí svojou účasťou naše pódium. Naposledy hrali v Komárne v roku 1995 v rámci festivalu Marlboro Rock In. Skladby zaznejú hlavne z dvoch kultových v tom čase hodne ospevovaných demo nahrávok Reign of the Underground Darkness a Destroying of Ritual, ktoré vyšli v re-edícii na CD tento rok. Bicie bude obsluhovať 11 ročný supertalent Elias Benián, ktorý vyhral druhé miesto v roku 2023 a 1. miesto v roku 2024 v celoslovenskej súťažnej prehliadke v hre na bicích nástrojoch.
★ Din-Addict★
/Old School Grindcore/
Špinavý grindcore starej školy od našich južných susedov. Kultová kapela pôsobiaca na scéne od roku 1997 je znova aktívna od roku 2023. Din-Addict je hudba pre otvorené mysle, ktorá poctí našu akciu svojou účasťou a zdevastuje nás do poslednej bunky nášho tela.
★ RMUT ★
/Stoner-Sludge/
Tažkotonážna stoner-sludge mašina zo stovežatej Prahy zahraje svoj prvý zahraničný koncert práve v Komárne aj vďaka postu bubeníka, ktorý obsluhuje rodák z nášho mesta Tüdő. /E330, Hellter Skelter, Krüger, Kunta Kinte/.
★ OROS ★
(Goregrind)
Po marcovom koncerte Sperm of Mankind privítame na pódiu ďalšiu Slovenskú goregrind legendu OROS. Odkedy naposledy zašantili v Komárne v roku 2015 pretieklo korytom Dunaja veľa, veľa, veľa vody počas ktorej mala kapela aj koncertnú pauzu no v novembri sa k nám vracajú v žívotnej forme priamo zo svojho mexického turné! Bienvenidos muchachos de nuevo a Komárno!
★ Inprobus★
(Technical Death-Thrash)
Skrytá ikona Slovenského undergroundu zahrá svoj technický Death-Thrash po prvý-krát v Komárne!. Zaznejú nové veci a tiež aj skladby z parádneho dema Retribution vydané Slovak Metal Army v roku 2020.
Klub je otvorený do prvých ranných spojov!
Parkovanie:
50 metrov od klubu je parkovisko pri Mestskom kultúrnom stredisku, alebo za kultúrnym strediskom pri Univerzite Selye-ho je veľké parkovisko pre viac áut to je cca 300m od miesta koncertu

Nocturnal Art 2025
2025-11-15 18:00 - 22:30 | Frankie Rock Club, Mostná 42, Nitra, Slovakia, Nitra, Nitra, Slovenská republika
Voľné pokračovanie každoročnej metalovej veselice, ktorá sa tento rok už po 4-krát uskutoční vo Frankie Rock Clube v Nitre.Potvrdené kapely pre tento ročník:

GÁGOR – Hard violence / Banská Bystrica
https://www.youtube.com/watch?v=QIA97Ynkq9E

DOGMA INC. – Organic metal / Trnovec nad Váhom
https://www.youtube.com/watch?v=kAVGsExPdIQ&list=RDkAVGsExPdIQ&start_radio=1

SECTESY – Old school death metal / Kolín(CZ
https://www.youtube.com/watch?v=ePMiN6-MIl8&list=RDePMiN6-MIl8&start_radio=1

Cannabeast - Hrobar - Vystraha v Žalári!
2025-11-15 18:30 - 21:30 | Žalár, Štefánikova 47, Bratislava, 831 04, Slovakia (Slovak Republic)
Barbar Hrobar sa vracia do Žalára. Spolu s ním aj kapely Výstraha a Cannabeast!
HROBAR
https://hrobar.bandcamp.com/album/m-tvy-ah-2024

VÝSTRAHA

CANNABEAST
https://cannabeast.bandcamp.com/album/fuckdoll-remembrance-2

Vstup: 10 Eur, mládež pod 18 za päťku
FB Udalosť:
Text prebratý z FB Udalosti

KRUTOFEST 2025 v Martine!
2025-11-21 17:00 - 22:30 | RC Mlyn, Matušovičovský rad 5652, Vrútky, Slovakia, Vrútky, Vrútky, 038 61, Slovenská republika
Na KrutoFeste 2025 pokrstí Ramchat svoj nový album „Rmut“, ktorý vydáva po dlhých troch rokoch!
KRUTOFEST 2025
21. 11., 18 hod, RC Mlyn Vrútky
Časový rozpis:
18:00 – otvorenie klubu
19:00 – 19:40 The Crypt
20:00 – 20:45 Bohemyst
21:05 – 22:15 Ramchat
22:35 – 23:15 Ohen
– RAMCHAT (krst nového albumu „Rmut“)
– BOHEMYST (Black metal, Čechy – český black metalový spolok Bohemyst. Skladá sa z ostrieľaných borcov, ktorí predtým hrali v kultových českých kapelách ako napríklad Avenger, Maniac Butcher, Master’s Hammer, Black Rain…)
– OHEN (Blackened Dark Metal, Trnava)
– THE CRYPT (Black metal, Prievidza)
Do 15 rokov ZDARMA!!!
Od 15 do 18 rokov za polovičné vstupné!!! (Len s preukazom, ktorý obsahuje fotku a dátum narodenia)
Predpredaj 10 eur (Hirax Shop, RC Mlyn), na mieste 13 eur
Bude aj tombola, kde sa budú vyhrávať CD-čka, tričká, knihy a nášivky.
Predpredajové vstupenky sa dajú kúpiť priamo v RC MLYN, alebo cez HIRAX Shop: https://www.hiraxshop.sk/…/cd/krutofest-2025-vstupenky.htm
FB Udalosť: https://www.facebook.com/events/833444252694596/

TALEBRINGER pokrstí na Pink Whale svoj nový album.
2025-11-21 18:00 | Pink Whale, Nábrežie armádneho generála Ludvíka Svobodu 1868rkm, 811 02 Staré Mesto, Bratislava, Slovakia 0911 177 172, Bratislava, Bratislava, 81102, Slovenská republika
Konečne s tým môžeme ísť von! Krst nášho debutového albumu „FLOWING STREAMS OF TIME“ sa uskutoční už 21. novembra na lodi PINK WHALE🔥 Ale bacha! Zahráme špeciálny set, ktorý sa už nebude opakovať a pri tejto príležitosti siahneme až k našim najstarším koreňom 🧓
Pripoja sa k nám naši fellas RESIDUAL, ktorých sme si boli kuknúť aj naživo a teda – riadne vám z nich stiahne kakáčik 😫 Budeme mať aj návštevu z Viedne a tú zastúpia PATER TENEBRARUM, ktorí už nejaký ten piatok drtia melodicko-symfonický death metal a začiatkom októbra vypustili do sveta svoju novú dosku „MEAT GRINDER“. Svoju prvú verejnú premiéru si struhnú LUCENT, ktorí svojím alternative rockom zakončia tento veľkolepý večierok a predstavia svoj debutový singel 💿

Program:⚔️
Vstup: ISIC – 8e, DOSPELÍ – 10e
18:30 – doors open
19:00 – RESIDUAL
20:00 – PATER TENEBRARUM
21:00 – TALEBRINGER
22:30 – LUCENT
Budeme mať nový merch aj občerstvenie. Tešíme sa na Vás
FB Udalosť: https://www.facebook.com/events/1146871817408741/
LÍSTKY TU: https://share.google/ItWSj1U1H5u9vWu8l
Text prebratý z FB Udalosti

ČAD Kromaňon tour v Bratislave!
2025-11-21 18:00 - 22:00 | Majestic Music Club, Karpatská 2, Bratislava, Bratislava, Bratislavský Kraj, Slovenská republika
Po veľkom turné, ktoré Čad absolvoval k tridsiatemu výročiu, prichádza turné Kromaňon. Názov tour odkazuje na song z nového albumu Veľký tresk, ale hovorí aj o tom, že v playliste budú songy z predpotopných čias. Nebude núdza o chlpaté tvory, o bastardie historky, o prekliatie psej krvi, o ťažobu ťažkého kovu a zápasy súkromných vojen.
ČAD
https://www.facebook.com/cadripcore
Korn SK
https://www.facebook.com/KoRnSKtributeband
Crippled fingers
https://www.facebook.com/CrippledFingers
Lístky: https://www.ticketlive.sk/sk/event/cad-kromanon-tour-bratislava-21-11-2025
Na mieste 22 €
FB Udalosť: https://www.facebook.com/events/1766828030710258/
Informácie a text prebratý z FB Udalosti

ARILADE pokrstí album MEMORIES v ŽILINE!
2025-11-21 18:30 - 22:00 | Smer Klub 77 Žilina, R. Zaymusa 72/8, Zilina, Slovakia, Žilina, Žilina, Slovenská republika
🎉 KRST ALBUMU – MEMORIES 🎉
📅 Dátum: 21. november 2025 (piatok)
🕔 Začiatok: 19:30
📍 Miesto: Smer Klub 77, Žilina
🔥 Príďte s nami osláviť vydanie nášho debutového albumu MEMORIES!
Tento večer bude pre nás výnimočný, pretože uzavrieme jednu kapitolu a otvoríme novú.
Na pódiu sa k nám pridajú naši kamaráti:
As They Rise
Wolnera
🙏 Sme im nesmierne vďační, že s nami zdieľajú tento moment.
💙 Celý koncert bude benefičný. Všetky vyzbierané financie venujeme Centru pre rodiny a deti v Bytči, ktoré pomáha deťom a rodinám v ťažkých životných situáciách.
🎫 Vstupné:
8€
🎶 Čaká vás večer plný energie, emócií a novej hudby.
Tešíme sa na vás a ďakujeme každému, kto príde podporiť nielen nás, ale aj dobrú vec.
🖤 Éra možno končí, ale spomienky zostávajú.
FB Udalosť: https://www.facebook.com/events/2167873006955817/

Text prebratý z FB udalosti

GRIND PARADISE 2025
2025-11-21 19:00 - 22:30 | Žalár, Štefánikova 47, Bratislava, 831 04, Slovakia (Slovak Republic)
Grind Paradise bude aj tento rok akurat až v novembri !
Headliner bude Rakúska avantgardna death / grind legenda Disharmonic Orchestra. Ako support sa predstavia Abortion a Epitome. Časom pribudne určite ešte jedna kapela.
Disharmonic Orchestra – Avantgarde Death / Grind (AT)
https://www.disharmonic.com/
Epitome – Death / Grind (PL)
https://www.facebook.com/SupeROTic
https://www.instagram.com/epitomegrindcore/
Abortion – Grindcore (SK)
https://abortionofficial.bandcamp.com/
Råkvä – Black / Crust (SK)
https://rakvaofficial.bandcamp.com/
Disharmonic Orchestra je rakúska death metalová skupina založená v roku 1987 v Klagenfurte. Kapela je známa svojim jedinečným štýlom, ktorý spája prvky death metalu, grindcoru a avantgardnej hudby. Počas svojej kariéry si urobili meno svojím experimentálnym prístupom a technickým muzikantstvom.
Aktuálnu zostavu tvoria:
• Patrick Klopf (gitara, spev)
• Martin Messner (bicie)
• Hoimar Wotawa (basgitara, spev)

Vo Zvolene sa ritualne zasvätí nové CD Ruineum!
2025-11-22 18:00 - 22:00 | BarBar Zvolen, Nám. SNP 36, Zvolen, Slovakia, Zvolen, Banskobystrický kraj, Slovenská republika
Príď sa naladiť na nový album!
Death metalový rituál RUINEUM zo Zvolena predstavý svoju prvú štúdiovú nahrávku s názvom Urn Burial 22.11.2025 u nas v podzemí !!
Žánrovo to bude veľmi zaujímavé pozvanie prijali krasteri z Bratislavy – Blamage, Deathmetal zo Serede/Trnavy – Rottenatomy, tak isto Bratislavský punk – Gauner a samozrejme naši obľúbený harcovníci 7 minút strachu !!!
RUINEUM
https://www.facebook.com/profile.php?id=100087913184171
BLAMAGE
https://www.facebook.com/profile.php?id=100076845524399
ROTTENATOMY
https://www.facebook.com/profile.php?id=61551502254494
GAUNER
https://www.instagram.com/clan_gauner/
7MINUT STRACHU
https://sedemminutstrachu.bandcamp.com/
FB Udalosť: https://www.facebook.com/events/1927941024743885/
Viac informácií nižšie
Text prebratý z FB udalosti

BELZEBONG a VOID ODYSSEY v Žalári!
2025-11-26 18:30 - 21:30 | Žalár, Štefánikova 47, Bratislava, 831 04, Slovakia (Slovak Republic)
26. november bude sviatkom všetkých bratislavských stonerov. Do Žalára totižto v rámci svojho The Pot and The Pendulum tour pricestujú poľskí stoner velikáni Belzebong, ktorých asi ani netreba predstavovať. To, že ich doplní domáca stoner-doomová stálica Void Odyssey je už len peknou čerešničkou na tejto dymiacej zelenej torte!
BELZEBONG
https://belzebong.bandcamp.com/
VOID ODYSSEY
https://voidodyssey.bandcamp.com/album/void-odyssey
Lístky v predaji v sieti GoOut.net
FB Udalosť: https://www.facebook.com/events/1412284036607782/
Text pochádza z udalosti na FB

KILLCHAIN - SEDIMENT a VOICE OF REBELLION v Martine!
2025-11-28 18:00 - 22:00 | Kocka Music Bar Martin, Zvolenská 4011/29, Martin, Slovakia, Martin, Slovakia (Slovak Republic)
Pripravte sa na poriadnu metalovú smršť, kde budú vládnuť tvrdé riffy, nekompromisný zvuk a čistá hudobná energia. Či už ste veteráni scény alebo len začínate objavovať temnejšie tóny, toto je výzva pre všetkých, ktorí cítia metal v krvi🤘
Zahrajú tri slovenské kapely – Killchain, Voice of Rebellion a Sediment.
KILLCHAIN
https://www.facebook.com/killchainmetal
SEDIMENT
https://www.instagram.com/sediment.band/
VOICE OF REBELLION
https://www.facebook.com/groups/673218663022894
Dátum: 28.11.2025
Miesto: Kocka Music Bar, Martin
Začiatok: 19:00
Vstup: 7€
FB Udalosť: https://www.facebook.com/events/1353182479821445/

Hate Fest XV. už v piatok v Nitre!
2025-11-28 18:00 - 22:00 | Frankie Rock Club, Mostná 42, Nitra, Slovakia, Nitra, Nitra, Slovenská republika
XV. pokračovanie akcie Hate Fest. Tentokrát sa môžete tešiť na mäsiarov z dolov v Ostrave CARNAL DIAFRAGMA. Tí Vám rozmlátia hlavu svojou slam/grindcoreovou zbíjačkou, ktorá Vás prinúti k tancu Sv. Víta na padrť. Chutnou a chytľavou deathmetalovou smršťou Vám vypláchnu žalúdky CYCLES OF REVOCATION z Přerova. Intenzívny a nadupaný Death Metal si užijete v prevedení „nitránských trogárov“ ORDAINED a nákazlivým Gore’n’Rollom Vás prinútia k nutkavému črevnému swingu perverzáci THE UNNECESARY zo Zlína. Nebudú sa zbíjať baťovské topánky, budú sa Vám drviť gebule na sračky! Nenechajte si ujsť piatkovú zverinu z domova i spoza rieky Moravy! Veľkomoravská ríša v jej najextrémnejšej podobe v obľúbenom Frankie Rock Clube vymasíruje z Vášho mozgu posledný neurón!!!
Vystupujúci:
CARNAL DIAFRAGMA:

https://open.spotify.com/artist/6QZpWtpBE67giFqcFxLW5E
CYCLES OF REVOCATION:

https://open.spotify.com/artist/5ixtfe4pJMm4pMNs7W2lg5
THE UNNECESSARY:

https://open.spotify.com/artist/3tR1CCQzrWpKSd7O6cZOfQ
ORDAINED:
https://music.youtube.com/watch?v=KZcLNE15Wrc
Dátum: 27.11.2025
Miesto: Frankie Rock Pub, Nitra
Vstup: 19:00
Začiatok: 20:00
Cena: 10€
FB Udalosť: https://www.facebook.com/events/819007820556001/

Text prebratý z FB udalosti

Shattered Mind - As They Rise - Landscape of Shadows v Žalári!
2025-11-29 18:00 - 22:00 | Žalár, Štefánikova 47, Bratislava, 831 04, Slovakia (Slovak Republic)
Už túto sobotu sa stretnú na jednom pódiu v bratislavskom Žalári tri kapely.
𝐬𝐡𝐚𝐭𝐭𝐞𝐫𝐞𝐝 𝐦𝐢𝐧𝐝 (metalcore, bratislava)
domáci metalcore s čistou energiou a ostrými riffmi. na domácej scéne sú od roku 2018. aktívne koncertujú a na svojom konte majú ep-ko s názvom „living in the past“.
🕸️ https://www.shatteredmind.eu/
🕸️ https://www.youtube.com/channel/UCjn17pqbbCEaEp5dQikAUYA
⛓️ 𝐚𝐬 𝐭𝐡𝐞𝐲 𝐫𝐢𝐬𝐞 (djent, nitra)
moderný djent s masívnym zvukom. energia, ktorá ťa vtiahne. debut „reborn“ vydali v 2019. príď si naživo vypočuť skladby z najnovšieho ep „echoes“. do bratislavy sa chystajú s novými vecami.
🕸️ https://astheyriseofficial.com/
🕸️ https://www.youtube.com/@astheyrise
⛓️ 𝐥𝐚𝐧𝐝𝐬𝐜𝐚𝐩𝐞 𝐨𝐟 𝐬𝐡𝐚𝐝𝐨𝐰𝐬 (groovy death metal, česká republika)
groovy, temné a ťažké ako hrom. česká úderka so slovenskými koreňmi. svoje ep „better than live (alone)“ vydali v roku 2022.
tento rok si zahrali na masters of rock a poriadne im dali na prdel!
🕸️ https://www.youtube.com/@landscapeofshadows-officia2517
Dosť kecov, jednoducho príď zažiť chains&breakdowns naživo
Dátum: 29.11.2025
Miesto: Žalár, Bratislava
Vstup: 10 €
FB Udalosť: https://www.facebook.com/events/2061999917961011/
Text prebratý z FB udalosti

OSLAVA DEATH METALU V PREŠOVE
2025-12-20 18:00 - 22:00 | 263 Club Prešov, Hlavná 62A, Prešov, Prešov, 080 01, Slovakia (Slovak Republic)
Prešov sa opäť stane epicentrom extrémnej hudby! Pripravte sa na večer, keď sa mestom v Clube 263 rozozvučí drvivý death metal v plnej sile. Na jednom pódiu sa stretnú štyri silné mená domácej a českej scény – Perversity, Fatality, Abortion a Iria.
Tento koncert nie je len ďalším vystúpením. Je oslavou death metalu vo všetkých jeho podobách – od technickej precíznosti cez grindovú divokosť až po temnú, atmosférickú hĺbku.
PERVERSITY
Veteráni slovenskej deathmetalovej scény slávia tento rok 30 rokov svojej histórie. Za ten čas prešli rôznymi premenami, vydali šesť dlhohrajúcich albumov, pričom posledný z nich (Spiritual Negotiation) vyšiel v minulom roku. Perversity si vybudovali meno technickou precíznosťou, hutným zvukom a koncertnou energiou. Aktívni sú však nie len hudobne, ale aj každoročnou organizáciou koncertov pod názvom UG Ecstasy.
https://www.facebook.com/perversityband

FATALITY
Death metalová formácia z juhomoravských Hrušovian u Brna, aktívna od polovice 90. rokov. Fatality patria medzi stálice českej undergroundovej scény – ich tvorba je poctou klasickému death metalu, no s moderným, dravo znejúcim prístupom. Roky skúseností a koncertov im dávajú zvuk, ktorý je surový, energický a úprimný.
https://www.facebook.com/fatality.death.metal

ABORTION
Ďalšia legenda slovenského grind/death metalu, ktorá od 90. rokov nepozná brzdný pedál. Ich rýchlosť, sarkazmus, stand-up vystúpenia a neúprosná sila sú zárukou chaosu, aký na pódiu dokáže vyvolať len kapela s ich históriou. V Prešove vystúpia po prvýkrát, takže si ich nenechajte ujsť.
https://www.facebook.com/abortiongrindcore?locale=sk_SK

IRIA
Temný, atmosferický death metal s nádychom blacku a mystiky. Domáca prešovská formácia Iria prináša ponurý, ale strhujúci zážitok, v ktorom sa mieša agresia s melanchóliou – ideálna kombinácia pre uzavretie tohto extrémneho večera.
https://www.facebook.com/iriablackmetal

OSLAVA DEATH METALU V PREŠOVE prinesie intenzívny zážitok pre všetkých fanúšikov tvrdej hudby. Príďte podporiť túto akciu a ukázať, že slovenská death metalová scéna aj po tých rokoch stále dýcha naplno!
🗓️ 20.12.2025
📍 263 CLUB, Hlavná 62A, Prešov
🎫 Vstupné: DOBROVOĽNÉ
FB Udalosť: https://www.facebook.com/events/958914678942093/

Motocultor Across Europe Tour 2026 Nanowar of steel + Uuhai + special quests!
2026-02-07 18:00 - 21:00 | Randal Music Club, Karpatská 2, Bratislava, Bratislava, Bratislavský Kraj, 81105, Slovenská republika
Dve zastávky Motocultor Across Europe Tour 2026 v našich končinách odistia multižánrovú bombu
Ako všetci dobre vieme, sú kapely a Kapely. Niektoré sa berú možno až príliš vážne, iné sú viac ,,down to Earth“, ale potom je tu aj špeciálna kategória, ktorá život berie s humorom. Presne takí sú Taliani NANOWAR OF STEEL s ich comedy heavy metalom. Že ste sa nevedeli dočkať, kedy sa ukážu v našich končinách? Ani to nie je problém! Už začiatkom budúceho roka sa totiž zastavia v pražskom Futurum Music Bare a bratislavskom Randale. U českých susedov si ich môžete vychutnať 5. februára, u nás o dva dni neskôr – 7. februára v rámci – Motocultor Across Europe Tour 2026. Sekundovať im budú hneď 4 žánrovo rôzne zoskupenia zo štyroch kútov sveta – mongolskí UUHAI, Chorváti SNAP COLD, Dáni DEFECTO a francúzski LADY AHNABEL.
NANOWAR OF STEEL vznikli v roku 2003 v Ríme pod názvom Nanowar. Tri roky od vzniku si však pridali k menu prívlastok Of Steel, ako reakciu na zmenu názvu kapely Rhapsody na Rhapsody Of Fire. Of Steel zámerne v logu vyzerá, akoby ho tam len dodatočne narýchlo dopísali rukou. Neskôr však došlo ešte raz k úprave mena kapely, keď si ho začali písať ako NanowaR Of Steel, čo je zase parodický odkaz na legendárnych Manowar, s ktorými súvisí aj satirický názov jedného z albumov Nanowaru, Other Bands Play, Nanowar Gay!
Títo Taliani sa so svojou tvorbou, ktorú môžeme žánrovo definovať niečo v zmysle comedy heavy metal snažia humorne odľahčiť vážnosť, zvyčajne citeľnú obzvlášť z powermetalových kapiel. A hoci by ste si mohli myslieť, že možno takýmto spôsobom niektorého zo satirizovaných interpretov urážajú, vôbec tomu tak nie je. Inak by s nimi na jednej zo skladieb nespolupraocval Fabio Lione z už spomínaných Rhapsody Of Fire (hoci je už bývalým členom). Fabio si s Nanowarom strihol featuring v piesni Barbie MILF Princess Of The Twilight, ktorá sa objavila na albume Stairway To Valhalla v roku 2018.
Ich oficiálna profesionálna kariéra začala až v roku 2019, kedy podpísali zmluvu s vydavateľstvom Napalm Records. V rovnakom roku vypustili do sveta dve z v našich podmienkach azda najznámejších skladieb, letnú Norwegian Reggaeton a vianočnú Valhalleluja. Prvá z ních mala počas prvých piatich dní na YouTube 800 000 vzhliadnutí a v prvý mesiac takmer až 3 milióny. Norwegian Reggaeton obsahuje featuring s Charlym Glamour, frontmanom štýlovo podobne satiricky ladenej španielskej kapely Gigatron. Zúčastinili sa s ňou španielskej verzie talentovej šou Španielsko má talent, kde nezožali veľký úspech – už pri predstavovaní sa, kde zmienili slová metal a reggeaton im dvaja zo štyroch porotcov dali okamžite nie, hoci ešte ani nezačali hrať. Neskôr s ňou dokonca chceli reprezentovať Španielsko v Eurovízii.

Klasické vianočné koledy sa môžu niekedy zdať už príliš otrepané, tak prečo neurobiť novú, kde je kombinácia metalu s gospelom a vzdávaný holt Odinovi a Ikey? Ruku na srdce, aj tak pomaly každý z nás máme doma nejaký ten nábytok od tohto výrobcu. Tu im rolu Odina, master of Ikea, zohral Thomas Winkler (v tom čase aka Angus McFife z Gloryhammer). Video k tejto netradičnej kolede im vynieslo i nomináciu na Berlin Music Video Awards v kategórii Most Thrashy. Pätica – Potowotominimak (spev), Mr. Baffo (spev a rôzne zvukové efekty), Mohammed Abdul (gitara, klávesy, sprievodný vokál), Gatto Panceri 666 (basgitara, sprievodný vokál) a Uinona Raider (bicie) – má zatiaľ na konte 5 štúdiových albumov, 1 kompiláciu, 2 live albumy a niekoľko singlov. Na nich sa objavili aj spolupráce s rôznymi väčšími menami metalovej scény. Okrem spomínaného Fabia Lione a Thomasa Winklera to bol napríklad ešte Michael Starr zo Steel Panther pri skladbe Uranus či Joakim Brodén zo Sabatonu pri Pasadena 1994.
Niekde sa používa ako bojový pokrik pre povzbudenie alebo na oslavu hurá (hoo rah), v Mongolsku je to Uuhai a má aj hlbší význam než len to. Tento pojem je v mongolskej kultúre vyjadrením jednoty a kedysi sily počas bitiek. Azda aj preto si Otgonbaatar Damba pri nápade založiť kapelu pre ňu zvolil práve tento názov. Svojím spôsobom je tiež zjednocovaním, pretože ich tvorba spája mongolskú folkovú hudbu s metalom. Je to niečo na spôsob rovnako Mongolov The Hu, v ktorých šľapajách sa v podstate vydali a snažia sa nadviazať na ich úspech, akurát iným špecifickým štýlom. Uuhai oficiálne vznikli v roku 2020 v Ulánbátare, avšak samotnému zoskupeniu predchádzal zhruba štyri roky dlhý proces vývoja, ako bude všetko vyzerať. V roku 2016 Otgonbaatar dostal nápad priniesť mongolský rock na svetové pódiá a začal pracovať na unikátnej fúzii mongolských tradícií, čo u nich vidieť a počuť napríklad v používaní hudobných nástrojov – Morin Khuur (tradičné mongolské husle s konskou hlavou), Tumur Khuur (drumbľa – je to druh fúkacieho dychového nástroja), Tovshuur (mongolská gitara) – i špeciálnej techniky spevu nazývanej Khöömel (je to typ hrdelného spevu a je zapísaná do svetového kultúrneho dedičstva UNESCO). Okrem hudobného prejavu svoje vystúpenia Uuhai dopĺňajú aj kostýmami nesúcimi sa v duchu mongolských tradícií, na ktoré im bol inšpiráciou národ Huunu.
Kapela sa skladá z 8 členov, ktorých dal Damba dohromady po tom, čo v roku 2019 začal konkurz na ich vyhľadanie, aby k sebe zapadli čo najviac. Samotný Otgonabaatar mal v tom čase za sebou už pomaly 30 rokov skúseností na rockovo metalovej hudobnej scéne ako skladateľ, producent a hudobník (pôsobil napríklad v kapele Hurd, ktorá má výrazne západnejšie znejúcu tvorbu oproti Uuhai). Okrem toho bol za to všetko nominovaný na ocenenie Mongolian National Award. Zvyšnými členmi sa nakoniec stali Shinetsog-Geni Dorjnyam (hráč na husle s konskou hlavou, hrdelný spevák), Zorigoo Battsooj (hráč na husle s konskou hlavou, hrdelný spevák), Saruul Tsogt -Erdene (čisté vokály), Batbayar Dulamsuren (perkusionista), Dalaitseren Nasanbuyan (sólo gitarista), Anand Naranbaatar (basgitarista) a Bayanmunkh Gunbayar (bubeník). Samotný Damba plní v zoskupení pozíciu melodika, lídra a producenta. Všetky skladby, ktoré v nasledujúcich rokoch po vzniku nahrali napísal on. Medzi ich najvýraznejšie single patria Beginning, Khar Khulz, Dracula, Khurai, Secret History of the Mongols, Uuhai, Khun Sureg a Ser Ser. Mohli ste ich už počuť hrať na viacerých európskych festivaloch, vrátane českého Rock Castle, ale u nás sa objavia prvýkrát.
Od vtipnosti Nanowaru a mongolského kultúrného dedičstva s Uuhai sa pri ďalšej kapele presunieme do obľúbenej slovenskej destinácie, Chorvátska. Odtiaľ pochádza kapela COLD SNAP, ktorá už nejaký ten piatok brázdi svetové pódiá veľkých festivalov ako sú Wacken Open Air či Metaldays. Počas svojej kariéry už absolvovali viac než 450 koncertov v rámci Európy a sekundovali menám ako Jinjer, Pro-Pain, Ektomorf či Dead By April. Pri partičke Jan Kerekes (vokály), Dario Berg (vokály), Dorian Pavlovic (gitara), Zdravko Lovric (gitara), Zoran Ernoić (basgitara) a Dario Sambol (bicie) už od prvého počutia budú mať vaše uši pocit, že im dávate niečo, čo už veľmi dobre poznajú. Napriek tomu to však bude zároveň iné, nové, svieže. Štýlovo sa dajú zaradiť do modern metalu, ktorý oni sami na oficiálnej stránke kapely definujú ako – špecifický zvuk, ktorý zlučuje množstvo rozličných žánrov do silného, chrbticu drtiaceho, headbangovacieho sonického útoku.
Stále vás nezaujali? Tak vedzte, že by mali. Zárukou kvality ich tvorby je aj fakt, že na troch svojich albumoch (Perfection, World War 3, All Our Sins) po producentskej stránke spolupracovali s Dánom Tuem Madsenom, ktorý má na konte zárezy s kapelami ako Meshuggah, The Black Dahlia Murder, Dark Tranquillity či Behemoth. Punc im pridávajú i hneď dve ocenenia, čo získali na domácej pôde. V roku 2009 zvíťazili v kategórii Best new act na Zlatna Koogla a v roku 2016 získali cenu diváka v kategórii Best video za skladbu Monster na Split Spot Festivale.
DEFECTO je latinský výraz pre označenie chyby, nedostatku, nedokonalosti. Táto definícia sa však rozhodne netýka dánskej štvorice Thomas Bartholin (basgitara, sprievodné vokály), Nicklas Sonne (gitara, vokály), Frederik Duus Møller (gitara, sprievodné vokály) a Mikkel Christensen (bicie). Ich progresívny metal jednoznačne stojí za pozornosť.
Päticu uzatvorí duo z Francúzska LADY AHNABEL. Ich tvorba sa dá nazvať ich vlastným autentickým vesmírom, ktorý je často futuristický až vizionársky. Textovo sa držia rodného jazyka, čo ešte umocňuje silu inak veľmi jemného hypnotického hlasu speváčky Cweety Trash.
Snáď ste teraz už dostatočne navnadení na to, aby ste si ešte aj pred kúpou kalendára na budúci rok rovno červenou fixkou niekde zapísali dátumy 5. a 7. február. Lebo táto multi žánrová a kultúrna bomba bude rozhodne stáť za to.
Tlačová správa A+P Media Productions
